CELEX: C2007/069/51
Language: lv
Date: 2007-03-24 00:00:00
Title: Lieta T-21/07: Prasība, kas celta 2007. gada 29. janvarī — L'Oréal pret ITSB — Spa Monopole ( SPALINE )

24.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 69/23
            
         Prasība, kas celta 2007. gada 29. janvarī — L'Oréal pret ITSB — Spa Monopole (“SPALINE”)
   (Lieta T-21/07)
   (2007/C 69/51)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: L'Oréal SA, Parīze (Francija) (pārstāvji — E. Baud, lawyer)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa Apelāciju padomē dalībnieks: SA Spa Monopole, Compagnie fermière de Spa, saīsinājumā SA Spa Monopole NV, Spa (Beļģija)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2006. gada 18. oktobra lēmumu lietā R 415/2005-1;
            
         
               —
            
            
               piespriest atbildētājai un, attiecīgā gadījumā, personai, kas iestājusies lietā, atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzējs: Prasītāja
   
      Attiecīgā Kopienas preču zīme: Kopienas vārdiska preču zīme “SPALINE ”attiecībā uz precēm, kuras ietilpst 3. klasē (vannas un dušas ziepes, ādu mitrinoši līdzekļi, ķermeņa losjoni, toniki ādai, savelkoši līdzekļi, ādas un ķermeņa tīrošie līdzekļi, sejas maskas, skrubji un smaržu līdzekļi) — reģistrācijas pieteikums Nr. 989 236
   
      Iebildumu procesā pretstatītās preču zīmes vai apzīmējuma īpašniece: SA Spa Monopole NV
   
   
      Pretstatītā preču zīme vai apzīmējums: Valsts un starptautiskas vārdiskas un grafiskas preču zīmes “SPA”, “LIP SPA”, “SPA SKIN CARE ”un “Les Thermes de Spa ”attiecībā uz precēm, kuras ietilpst 3., 32. un 42. klasē
   
      Iebildumu nodaļas lēmums: Apmierināt iebildumu
   
      Apelāciju padomes lēmums: Noraidīt apelācijas sūdzību
   
      Izvirzītie pamati: Prasītāja, pamatojot savu prasības pieteikumu, izvirza vienu vienīgu pamatu, ar kuru tā apgalvo, ka apstrīdētais lēmums pārkāpj Padomes Regulas (EK) Nr. 40/94 8. panta 5. punktu.
   Prasītāja vispirms apgalvo, ka apstrīdētajā lēmumā nav pienācīgi izvērtētas prasības Regulas par Kopienas preču zīmi 8. panta 5. punkta piemērošanai, ciktāl tajā nav ņemts vērā un tāpēc pilnībā nav ievērots vārda “spa ”aprakstošais un sugas vārda raksturs attiecībā uz kosmētiku Beniluksa valstu teritorijā.
   Konkrētāk, prasītāja norāda, ka apstrīdētajā lēmumā netika pareizi novērtētas vairākas prasības, ko paredz Regulas par Kopienas preču zīmi 8. panta 5. punkts, jo, pretēji Apelāciju pirmās padomes konstatētajam, attiecīgie apzīmējumi nav vizuāli, fonētiski vai konceptuāli līdzīgi tādā veidā, lai attiecīgais patērētājs konstatētu saikni starp tiem. Turklāt prasītāja apgalvo, ka ar Kopienas preču zīmes “SPALINE ”izmantošanu nevar netaisnīgi gūt labumu no agrākās Beniluksa preču zīmes “SPA ”reputācijas un, visbeidzot, ka tā nav tikusi izmantota bez pietiekama iemesla.